เป้าต่อไป830
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด...
2 เม.ย. 2553

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด...
...ตลาดหุ้นทะลุ 800 จุดไปอย่างง่ายดาย ดัชนีปิด 801.32 จุด พุ่ง 13.34 จุด 1.69% วอลุม 28,716 ล้านบาท
...ต่างชาติยังซื้อต่อ 1,387 ล้านบาท ส่วนสถาบันในประเทศและพอร์ต บล. ไม่กล้าขายออกมาอีก กลับช่วยกันเก็บของ 
...หุ้นครอบครัว ปตท. ทะยานดี๊ด๊า บิ๊กแคปหลายตัววิ่งถึงเป้าแล้ว ใครที่ยังไม่มีของในมืออย่าเพิ่งรีบเข้า รอราคาย่อสักหน่อยก็คงไม่สาย...แต่คนที่ถือหุ้นอยู่มีลุ้น 820-830 หากเงินนอกยังทะลักเอเชียต่อเนื่อง 
...บล.พัฒนสิน (CNS) ดอดซื้อหุ้นคืนไม่หยุด 1 เม.ย. เก็บอีก 11,300 หุ้น เฉลี่ย 34.25-34.75 บาท ใช้เงินแค่ 3.92 แสนบาท ...ถูกเหลือเกินเมื่อเทียบกับมูลค่าหุ้นทางบัญชีเฉียด 51 บาท/หุ้น 
...“เศรษฐา ทวีสิน” กวาดหุ้นแสนสิริเรียบ ยอมจ่ายแพงหุ้นละ 5 บาท ซื้อยกล็อต อีก 9.49% กอดหุ้นรวม 24.10%
...ADVANC (แอดวานซ์อินโฟร์ฯ) บวก 1.50 บาท ปิดไฮ 87.75 บาท ถึงเวลาเก็บของ นับถอยหลังเพียง 5 วันทำการ รับเงินปันผล 8.30 บาท หรือเฉียด 10% 
...PICNI (ปิคนิค คอร์ปอเรชั่น) เปลี่ยนตัวผู้จัดการอีกแล้ว “กิตติพัฒน์ อินทรเกษตร” ตีจากตั้ง “ชยุต ฐิติทรงภพ” รักษาการ 30 มี.ค.ที่ผ่านมา
...พบกันใหม่สัปดาห์หน้า